Lewis Hamilton

Sir Lewis Carl Davidson Hamilton (alizaliwa 7 Januari 1985) ni dereva wa mashindano ya magari kutoka nchini Uingereza, kwa sasa anashindana katika Mbio za Langalanga akiwa na kampuni ya Mercedes-Benz. Hamilton anashikilia rekodi ya kushinda mataji saba ya dereva bora wa msimu akiwa sawa na Michael Schumacher— na anashikilia rekodi ya dereva alieshinda mbio nyingi zaidi za Grand prix (105), nafasi tatu za juu (104)  na nafasi kumi za juu (201).

Akiwa amezaliwa na kukulia Stevenage, Hertfordshire, Hamilton alijiunga na program ya madereva wadogo iliyotolewa na McLaren mwaka 1998. Hii ilipelekea kuwa dereva wa McLaren katika Mbio za Langalanga kuanzia mwaka 2007 hadi 2012, hii ilimfaka kuwa mtu wa kwanza mweusi kushiriki kama dereva katika mfululizo wa mashindano hayo. Katika msimu wake wa kwanza, Hamilton aliweka rekodi nyingi, alimaliza nafasi ya pili nyuma ya Kimi Räikkönen kwa tofauti ya alama moja. Katika mashindano ya mwaka 2008, alishinda taji lake la kwanza kwa namna ya kipekee, kwenye Grand prix ya Brazil, alifanikiwa kumpita dereva alikua anaongoza mbio hizo hatua ya mwisho kabisa, ushindi huu ulimfanya kuwa dereva mdogo kuliko wote kuwahi kushinda taji la Mbio za Langalanga kwa wakati ule. Baada ya msimu sita akiwa na McLaren, Hamilton alisign mkataba na kujiungana Mercedes mwaka 2013.

Mabadiliko ya sheria za engine ya magari yam waka 2014, yalikua ndo mwanzo wa mafanikio ya Hamilton, kipindi hicho alishinda mataji sita zaidi. Alishinda mataji mfulilozo mwaka 2014 na 2015, msimu ulikua na ushindani mkali kutoka kwa dereva mwenza Nico Rosberg. Kufuatia kustaafu kwa Rosberg mwaka 2016, Dereva wa kampuni ya Ferrari Sebastian Vettel akawa mshindani mkuu wa Hamilton kwa misimu miwili, ambapo Hamilton aliweza kushinda mataji mfululizo tena, mwaka 2017 na 2018. Taji lake la tat una la nne alipata mwaka 2019 na 2020 na kufanikiwa kufikia rekodi ya Schumacher ya mataji saba kwa dereva. Hamilton alivunja rekodi ya kushinda Grand prix 100 mwaka 2021. Ataondoka Mercedes na kujiunga na Ferrari kuanzia msimu wa 2025 na kuendelea,.

Hamilton anapewa sifa nyingi kwa kuendeleza lengo la Mbio za Langalanga kufuatia mashabiki wengi nje ya mchezo huo, kwa sehemu ikisababishwa na aina ya Maisha yake, pamoja na kuwa mkereketwa wa masuala ya mazingira na jamii na kufuatilia sana masuala ya muziki na fasheni. Amekua pia balozi wa kupinga ubaguzi wa rangi akiwa na lengo ya kusukuma ongezeko la watu wa rangi tofauti katika mashindano ya magari. Hamilton alitajwa katika orodha ya watu 100 wenye ushawishi mkubwa duniani kwenye jarida la 2020 la Time na alipewa heshima ya Knight mwaka 2021.

Maisha ya Utoto na Elimu
Lewis Carl Davidson Hamilton alizaliwa  7 Januari 1 1985 huko Stevenage, Hertfordshire. Baba yake, Anthony Hamilton, ana asili ya Grenada, na mama yake Carmen Larbalestier, anatokea Uingereza, mji wa Birmingham, hii humfanya kuwa chotara Wazazi wa Hamilton walitengenga akiwa na miaka miwili, aliishi na mama yake pamoja na dada zake wakambo wawili Samantha na Nicola, mpaka alipofikisha miaka kumi na miwili. Baadaye Hamilton aliishi na baba yake, mama yake wa kambo, na kaka yake wa kambo Nicolas ambaye naye ni dereva wa mashindano ya magari. Hamilton alilelewa kwenye dhehebu ya Kikatoliki.

Akiwa na umri wa miaka mitano, baba yake alimnunulia gari la kuchezea linaloendeshwa kwa rimoti. Mwaka uliofuatia, Hamilton alimaliza nafasi ya pili kwenye mashindano ya BRCA, mshindani wake akiwa ni mtu mzima. Kwa kuwa Hamilton alikua ndio mtoto pekee mweusi kwenye klabu yao, alikutana na changamoto nyingi za ubaguzi wa rangi. Akiwa na umri wa miaka sita, baba yake alimnunulia gari dogo maarufu kwa jina la go-kart, hii ilikua zawadi ya sikukuu ya Noeli, alimuahidi kumuunga mkono kwenye kazi yake ya mashindano ya magari, hii ni endapo angefanya vizuri shuleni. Kama sehemu ya kumsaidia mtoto wake, Baba yake Hamilto aliacha kazi aliyokua anafanya kama Meneja wa kitengo cha Technolojia ya Habari na akaamua kuwa muunda magari, Hii ilimfanya mara nyingi kufanya kazi zaidi ya nne zikiwa ni pamoja na mtu wa mauzo, muosha viombo, na kazi ya kubandika mabango ya madalali, wakati huo wote aliendelea kuhudhuria mashindano ya magari aliyoshiriki mwanae. Baadaye, Baba yake Hamilto alifungua kampuni yake mwenyewe ya Teknolojia ya Mawasiliano. Aliendea kuwa meneja wa Hamilton mpaka mwanzoni mwa mwaka 2010.

Hamilton alisoma katika shule ya Saint John Henry Newman, hii ni shule ya Kikatoliki inayopatikana Stevenage. Kutokana na uonevu aliokua akipata shuleni, Hamilton mwenyewe anakiri kwamba aliamua kujifunza mchezo wa karate, lengo likiwa ni kwa ajili ya kujilinda mwenyewe. Kuna kipindi alizuiwa kwenda shule baada ya ksuingiziwa kumshambulia mwanafunzi mwenzake ambaye alipata majeruhi yaliyolazimu kupelekwa hospitali kwa matibabu. Pamoja na kushiriki mashindano ya magari, Hamilton alicheza mpira wa miguu pia, alikua miongoni mwa wachezaje wa timu ya shule, huko alicheza pamoja na Ashley Young. Akiwa ni mshabiki wa klabu ya Arsenal, Hamilton anakiri kwamba endapo asingejihusisha na mashindano ya  magari, basi angekua mchezaji wa mpira wa miguu ama mchezo wa Kriketi, hii ni kwasababu alicheza michezo yote kwenye timu za shule. Mnamo Februari 2001, alianza masomo kwenye chou cha Cambridge Arts and Sciences (CATS), iliopo Cambridge.

Mashindano ya Magari Ujanani
Mchezo wa Karting
Hamilton alianza mchezo wa karting mwaka wa 1993, na kwa haraka alianza kushinda mashindano daraja la cadet. Miaka miwili baadaye, alikiwa na mika kumi tu, aliweka rekodi ya kuwa dereva mwenye umri mdogo zaidi kushinda mashindano ya daraja la cadet la Uingereza. Mwaka huo huo, Hamilton alimtafuta bwana Ron Denis, aliekuwa bosi wa timu ya McLaren Formula One kuomba sahihi, baada ya salamu akamuambia: "Habari, mimi ni Lewis Hamilton. Nimeshinda Mashindano ya Uingereza na siku moja nataka kuendesha magari yako." Dennis aliandika kwenye kitabu cha sahihi cha Hamilton: "Nipigie simu baada ya miaka tisa, tutapanga kitu wakati huo."
Hamilton alipokuwa na miaka 12, Ladbrokes waliweka dau ya 40/1, kwamba Hamilton atashinda mbio za Langalanga  kabla ya kufikisha miaka 23; mwingine alitabiri, kwa uwezekano wa 150/1, kwamba angeshinda Ubingwa wa Madereva wa Dunia kabla ya kufikisha miaka 25. Kufuatia ushindi wake wa pili mfululizo kwenye mashindano ya Super One na Ubingwa wa Uingereza, mwaka wa 1998, Dennis alimuita Hamilton, ili kumpa nafasi katika programu ya Madereva wadogo chini ya McLaren. Mkataba huo ulijumuisha chaguo la nafasi hapo baadaye kwenye mashindano ya Mbio za Langalanga, ambayo ingemfanya Hamilton kuwa dereva mwenye umri mdogo zaidi kushiriki mashindano hayo, ambapo alifanikisha. 
Hamilton aliendelea kupanda kwenye viwango vya Intercontinental A mwaka 1999, Formula A mwaka 2000, na Formula Super A  mwaka 2001, na akawa Bingwa wa Ulaya mwaka 2000. Kwenye ngazi ya Formula A na Formula Super A, akiwa chini ya TeamMBM.com, dereva mwenzake alikuwa Nico Rosberg, ambaye baadaye aliechezea timu za |Williams na Mercedes ngazi ya Mbio za Langalanga; baadaye walishirikiana tena wakiwa na timu ya Mercedes kuanzia 2013 hadi 2016. Kufuatia mafanikio yake ya karting, Klabu ya Uingereza ya madereva wa mashindano ilimfanya kuwa mwanachama wa "Rising Star" mwaka 2000. Mwaka wa 2001, Michael Schumacher aliamua kurudi kwenye mashindano ya karting na kushindana dhidi ya Hamilton pamoja na Vitantonio Liuzzi  na Nico Rosberg  madereva ambao baadae walikuja kushindana ngazi ya Mbio za Langalanga. Hamilton alimaliza wa saba kwenye fainali, nafasi nne nyuma ya Schumacher. Ingawa wawili hao walionana mara chache tu kwenye mzunguko, Schumacher alimpongeza kijana huyo kutokea nchini Uingereza.

Formula Renault na Formula Three
Hamilton alianza safari yake ya kuendesha magari ya mashindano mwaka2001 katika mashindano ya Renault majira ya baridi ya nchini Uingereza, alimaliza nafasi ya tano kwenye msimamo wa ligi. Hii ilimpelekea kushiriki mashindano ya Renault Championship ya mwaka 2002 akiwa na Manor Motorsport, ambapo alimaliza nafasi ya tano kwa ujumla. Alibaki na Manor kwa mwaka mwingine, akishinda ubingwa mbele ya Alex Lloyd
. Baada ya kushinda ubingwa huo, Hamilton alikosa michezo miwili ya mwisho wa msimu ili kuanza kushiriki kwenye raundi ya mwisho ya Formula 3 Championship ya Uingereza. Alitoka kwenye mashindano yake ya kwanza baada ya gurudumu lake kuchanika, na mashindano ya pili alipata ajali kwa kugongana na mwenzake, iliopelekea kupelekwa hospitali.
Aliulizwa mnamo 2002 kuhusu matarajio ya kuwa mmoja wa madereva wadogo zaidi kwenye Mbio za Langalanga, Hamilton alijibu kuwa lengo lake "si kuwa mdogo zaidi katika Mbio za Langalanga" bali "kuwa na uzoefu kisha nionyeshe kile ninachoweza kufanya kwenye Mbio za Langalanga". Alianza kushiriki na Manor msimu 2004 Formula 3 Euro Series, akimaliza mwaka akiwa wa tano kwenye msimamo wa ligi. Pia alishinda Bahrain F3 Superprix, na kushiriki mara mbili mbio za Macau. Timu ya Williams ilikuwa karibu kumsaini Hamilton lakini hawakufanya hivyo kwa sababu BMW, wasambazaji wao wa injini wakati huo, hawakutaka kufadhili mkataba wake. Hamilton mwishowe alisaini tena na McLaren. Kulingana na mtendaji wa McLaren wakati huo na baadaye kuwa Mkurugenzi Mtendaji Martin Whitmarsh, ambaye alihusika moja kwa moja katika kumlea Hamilton kupitia mpango wa timu ya madereva wachanga, yeye na baba yake Anthony Hamilton walipishana vikali mwishoni mwa msimu, huku baba yake akisisitiza kupanda hadi GP2 kwa 2005, ilhali Whitmarsh alihisi kuwa anapaswa kubaki Formula 3 kwa msimu wa pili. Mwishowe, Whitmarsh alivunja mkataba wa Hamilton; hata hivyo, Hamilton alimwita Whitmarsh wiki sita baadaye na kusaini tena na timu.
Hamilton aliendesha majaribio ya kwanza kwa McLaren mwishoni mwa 2004 katika Silverstone. Hamilton alihamia kwa mabingwa wa Euro Series ASM kwa msimu wa 2005 na alitawala mashindano, akishinda mbio 15 kati ya 20. Pia alishinda Marlboro Masters of Formula 3 katika Zandvoort. Baada ya msimu, jarida la Uingereza Autosport lilimuweka katika toleo lao la "Dereva 50 Bora wa 2005", akimorodhesha Hamilton katika nafasi ya 24.

GP2
Hamilton alihamia ART Grand Prix ambayo ni timu dada wa ASM, kwa msimu wa 2006. Hamilton alishinda ubingwa wa GP2 kwenye mashindano yake ya kwanza, akiwashinda Nelson Piquet Jr. na Alexandre Prémat. Alipata ushindi mkubwa kwenye uwanja wa Nürburgring, licha ya adhabu ya mwendo kasi kwenye eneo la kufanya marekebisho ya magari. Kwenye mashindano ya Silverstone, Hamilton aliwapita wapinzani wawili eneo la Becketts, sehemu yenye mfululizo wa kona kali za mwendokasi ambapo kumpita anayekutangulia huwa ni nadra. Kwenye mbio za Istanbul, alishika nafasi ya pili akitokea nafasi ya kumi na nane alipodondokea baada ya kushindwa kumudu gari na kufanya lizunguruke. Hamilton alishinda taji hilo katika hali isiyo ya kawaida, akinyakua pointi ya mzunguko wa kasi zaidi kutoka kwa Giorgio Pantano huko Monza.
Mafanikio ya Hamilton katika michuano ya GP2 yaliambatana na nafasi ya wazi McLaren baada ya kuondoka kwa Juan Pablo Montoya kwenda NASCAR na Kimi Raikkonen kwenda Ferrari. Baada ya miezi kadhaa ya uvumi juu ya nani  kati ya Hamilton, Pedro de la Rosa au Gary Paffett ataungana na bingwa mtetezi Fernando Alonso msimu wa 2007, Hamilton alithibitishwa kuwa dereva wa pili wa timu hiyo. Alijulishwa uamuzi wa McLaren mwishoni mwa Septemba, lakini habari hiyo haikuwekwa wazi kwa karibu miezi miwili, kwa hofu kwamba ingefunikwa na tangazo la kustaafu kwa Michael Schumacher.

Mbio za Langalanga
McLaren (2007–2012)
Mafanikio ya Hamilton kwenye mashindano ya GP2 ilifuatiwa na nafasi kwenye timu ya McLaren baada ya madereva wao kuondoka. Juan Pablo Montoya alihamia mashindano ya NASCAR, huku Kimi Räikkönen akihamia Ferrari. Hamilton alipewa majaribio ya takribani kilometa 5,000 alippjiunga na McLaren MP4-21 ili aweze kupata uzoefu wa gari, Pamoja nae walikua madereva wenza Pedro de la Rosa na Gary Paffett. Matokeo yake, Hamilton alifanywa dereva namba mbili wa timu; usajili wa Hamilton haukutangazwa kwa takribani miezi miwili, ilisemekana kwamba sababu ni kukwepa uvumi uliokuwepo wa kusataafu kwa Michael Schumacher.
Tanbihi

Viungo vya nje

 Lewis Hamilton  biography at MercedesAMGF1.com


Jamii:Waliozaliwa 1985
Jamii:wanamichezo wa Uingereza